CELEX: 32004D0687
Language: hu
Date: 2004-10-06 00:00:00
Title: 2004/687/EK:A Bizottsági határozata (2004. október 6.) a 2004/2005. kampányra vonatkozóan, az 1493/1999/EK tanácsi rendelet címén a tagállamok számára egy bizonyos hektármennyiségű szőlőültetvény szerkezetátalakítására és átállására megállapított indikatív pénzügyi juttatások meghatározásáról (az értesítés a B(2004) 3661. számú dokumentummal történt)

12.10.2004   
            
            
               HU
            
            
               Az Európai Unió Hivatalos Lapja
            
            
               L 313/23
            
         
      A BIZOTTSÁGI HATÁROZATA
   
   (2004. október 6.)
   a 2004/2005. kampányra vonatkozóan, az 1493/1999/EK tanácsi rendelet címén a tagállamok számára egy bizonyos hektármennyiségű szőlőültetvény szerkezetátalakítására és átállására megállapított indikatív pénzügyi juttatások meghatározásáról
   (az értesítés a B(2004) 3661. számú dokumentummal történt)
   (2004/687/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az 1999. május 17-i 1493/1999/EK tanácsi rendeletre a borpiac közös szervezéséről (1) és különösen annak 14. cikke (1) bekezdésére,
   mivel:
   
               (1)
            
            
               A szőlőültetvények szerkezetátalakítására és az átállásra vonatkozó szabályokat az 1493/1999/EK rendelet, valamint a 2000. május 31-i 1227/2000/EK bizottsági rendelet határozza meg, mely borpiac közös szervezéséről szóló 1493/1999/EK tanácsi rendelet részletes végrehajtási szabályait határozza meg, a termelési potenciálra vonatkozóan (2).
            
         
               (2)
            
            
               Az 1227/2000/EK rendeletben meghatározott, a pénzügyi tervezésre és a szerkezetátalakítási és átállási rendszer finanszírozásához való hozzájárulásra vonatkozó szabályok szerint, egy adott pénzügyi költségvetési periódusra vonatkozó hivatkozások a tagállamok által október 16. és következő év október 15. között ténylegesen teljesített kifizetésekhez kapcsolódnak.
            
         
               (3)
            
            
               Az 1493/1999/EK rendelet 14. cikk (3) bekezdése értelmében a pénzügyi juttatások tagállamok közötti szétosztása, az érintett tagállam területén található közösségi szőlőültetvény területének arányában történik.
            
         
               (4)
            
            
               Az 1493/1999/EK rendelet 14. cikk (4) bekezdése végrehajtása érdekében fontos, hogy a pénzügyi juttatások elosztása, egy bizonyos hektármennyiségre vonatkozóan legyen teljesítve.
            
         
               (5)
            
            
               Az 1493/1999/EK rendelet 13. cikk (3) bekezdése értelmében a Közösség hozzájárulása a szerkezetátalakítás és átállás költségeinek finanszírozásához, magasabb azokban a régiókban, melyek a Strukturális Alapokra vonatkozó általános rendelkezések megállapításáról szóló (3), 1999. június 21-i 1260/1999/EK tanácsi rendelet értelmében az 1. célkitűzés hatálya alá tartoznak.
            
         
               (6)
            
            
               Figyelembe kell venni a szőlőtermelők jövedelem-kiesésének kompenzációját abban az időszakban mely alatt a szőlőültetvény még nem termőképes.
            
         
               (7)
            
            
               Az 1227/2000/EK rendelet 17. cikk (5) bekezdése értelmében, ha egy adott költségvetési periódus során, egy tagállamban a ténylegesen felmerült kiadások kisebbek, mint az eredeti támogatási összegek 75 %-a, akkor a következő költségvetési periódusra elismerhető kiadásokat, valamint az ennek megfelelő összes területet, e küszöbérték és a vizsgált költségvetési periódus folyamán felmerült tényleges kiadások közötti különbség egyharmadával csökkentik. Ez a rendelkezés alkalmazandó a 2004/2005. évi kampányra Görögországra vonatkozóan, ahol a 2004. évi költségvetési periódusban felmerült költségek, az eredeti juttatás 71,47 %-át teszik ki.
            
         
               (8)
            
            
               Az 1493/1999/EK rendelet 14. cikk (2) bekezdése értelmében, az eredeti támogatást a rendszer célkitűzésének figyelembevételével, és a rendelkezésre álló források keretein belül, a tényleges kiadások, és a tagállamok által előterjesztett, felülvizsgált kiadás-előirányzatok függvényében alakítják ki,
            
         ELFOGADTA EZT A HATÁROZATOT:
   1. cikk
   A 2004/2005. kampányra vonatkozóan, az 1493/1999/EK rendelet címén, az érintett tagállamok számára, egy bizonyos hektármennyiségű szőlőültetvény szerkezetátalakítására és átállásra megállapított indikatív pénzügyi juttatásokat, e határozat melléklete tartalmazza.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2004. október 6-án.
      
         
            a Bizottság részéről
         
         Franz FISCHLER
         
         
            a Bizottság tagja
         
      
   
   
      (1)  HL L 179., 1999.7.14., 1. o. A legutóbb az 1795/2003/EK bizottsági rendelettel (HL L 262., 2003.10.14., 13. o.).
   
      (2)  HL L 143., 2000.6.16., 1. o. A legutóbb az 1389/2004/EK rendelettel módosított rendelet (HL L 255., 2004.7.31., 7. o.).
   
      (3)  HL L 161., 1999.6.26., 1. o. A legutóbb az 1105/2003/EK rendelettel módosított rendelet (HL L 158., 2003.6.27., 3. o.).
   
      MELLÉKLET
      Indikatív pénzügyi juttatások a 2004/2005 kampányra vonatkozóan
      
                  Tagállam
               
               
                  Terület (ha)
               
               
                  Pénzügyi juttatások (€)
               
            
                  Cseh Köztársaság
               
               
                  189
               
               
                  1 743 010
               
            
                  Németország
               
               
                  1 971
               
               
                  12 671 756
               
            
                  Görögország
               
               
                  1 360
               
               
                  9 704 037
               
            
                  Spanyolország
               
               
                  19 379
               
               
                  145 492 269
               
            
                  Franciaország
               
               
                  13 541
               
               
                  107 042 204
               
            
                  Olaszország
               
               
                  14 529
               
               
                  103 020 889
               
            
                  Ciprus
               
               
                  196
               
               
                  2 378 955
               
            
                  Luxemburg
               
               
                  14
               
               
                  112 000
               
            
                  Magyarország
               
               
                  1 261
               
               
                  10 086 046
               
            
                  Málta
               
               
                  17
               
               
                  171 637
               
            
                  Ausztria
               
               
                  1 271
               
               
                  7 224 984
               
            
                  Portugália
               
               
                  6 987
               
               
                  44 532 820
               
            
                  Szlovénia
               
               
                  172
               
               
                  2 919 879
               
            
                  Szlovákia
               
               
                  801
               
               
                  2 899 514
               
            
                  ÖSSZESEN
               
               
                  61 688
               
               
                  450 000 000